13. ข้อมูลทางการเงินที่สำคัญ

ผู้สอบบัญชี สรุปรายงานผู้สอบบัญชี และค่าตอบแทนผู้สอบบัญชี

ผู้สอบบัญชี

ปี 2554 นางสาววิสสุตา จริยธนากร ผู้สอบบัญชีรับอนุญาตเลขทะเบียน 3853 บริษัท สำนักงาน
เอินส์ท แอนด์ ยัง จำกัด

ปี 2555 นางสาววิสสุตา จริยธนากร ผู้สอบบัญชีรับอนุญาตเลขทะเบียน 3853 บริษัท สำนักงาน
เอินส์ท แอนด์ ยัง จำกัด

ปี 2556 นางสาววิสสุตา จริยธนากร ผู้สอบบัญชีรับอนุญาตเลขทะเบียน 3853 บริษัท สำนักงาน
เอินส์ท แอนด์ ยัง จำกัด

สรุปรายงานผู้สอบบัญชี ปี 2554 – 2556

ปี 2554 ผู้สอบบัญชีของบริษัทได้กล่าวไว้ในรายงานของผู้สอบบัญชีรับอนุญาต ดังนี้

ข้าพเจ้าเห็นว่า งบการเงินข้างต้นนี้แสดงฐานะการเงิน ณ วันที่ 31 ธันวาคม 2554 และ 2553
ผลการดำเนินงานและกระแสเงินสดสำหรับปีสิ้นสุดวันเดียวกันของแต่ละปีของบริษัท สาลี่ คัลเล่อร์
จำกัด (มหาชน) และบริษัทย่อยและเฉพาะของบริษัท สาลี่ คัลเล่อร์ จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

โดยมิได้เป็นการแสดงความเห็นอย่างมีเงื่อนไขต่องบการเงินข้างต้น
ข้าพเจ้าขอให้สังเกตหมายเหตุประกอบงบการเงินข้อ 3 และข้อ 5 ในระหว่างปีปัจจุบัน
บริษัทฯได้ปฏิบัติตามมาตรฐานการบัญชีฉบับปรับปรุงและมาตรฐานการบัญชีใหม่ที่ออกโดยสภาวิชาชีพบัญชีเพื่อจัดทำและนำเสนองบการเงินนี้

ปี 2555 ผู้สอบบัญชีของบริษัทได้กล่าวไว้ในรายงานของผู้สอบบัญชีรับอนุญาต ดังนี้

ข้าพเจ้าเห็นว่างบการเงินข้างต้นนี้แสดงฐานะการเงิน ณ วันที่ 31 ธันวาคม 2555
ผลการดำเนินงานและกระแสเงินสดสำหรับปีสิ้นสุดวันเดียวกันของบริษัท สาลี่ คัลเล่อร์ จำกัด
(มหาชน) และบริษัทย่อย และเฉพาะของบริษัท สาลี่ คัลเล่อร์ จำกัด (มหาชน)
โดยถูกต้องตามที่ควรในสาระสำคัญตามมาตรฐานการรายงานทางการเงิน

ปี 2556 ผู้สอบบัญชีของบริษัทได้กล่าวไว้ในรายงานของผู้สอบบัญชีรับอนุญาต ดังนี้

ข้าพเจ้าเห็นว่างบการเงินข้างต้นนี้แสดงฐานะการเงิน ณ วันที่ 31 ธันวาคม 2556
ผลการดำเนินงานและกระแสเงินสดสำหรับปีสิ้นสุดวันเดียวกันของบริษัท สาลี่ คัลเล่อร์ จำกัด
(มหาชน) และบริษัทย่อย และเฉพาะของบริษัท สาลี่ คัลเล่อร์ จำกัด (มหาชน)
โดยถูกต้องตามที่ควรในสาระสำคัญตามมาตรฐานการรายงานทางการเงิน

ค่าตอบแทนผู้สอบบัญชี

ค่าตอบแทนการสอบบัญชี (Audit fee)

ค่าตอบแทนการสอบบัญชีบริษัท
และบริษัทย่อยที่จ่ายให้แก่สำนักงานผู้สอบบัญชีของบริษัทในรอบปีที่ผ่านมา

  -------------- --------- --------------- --------------- ---------------
  บริษัท           งวด       2554            2555            2556

   Salee Colour  ไตรมาส    390,000.00      390,000.00      390,000.00

                 รายปี      560,000.00      590,000.00      590,000.00

                 Total     950,000.00      980,000.00      980,000.00

  Polymerit Asia ไตรมาส    30,000.00       90,000.00       90,000.00

                 รายปี      120,000.00      330,000.00      330,000.00

                 BOI       -               90,000.00       90,000.00

                 Total     150,000.00      510,000.00      510,000.00

  Composite Asia Total     -               -               15,000.00

  Poly Polymer   Total     -               -               15,000.00

  Consolidate              1,100,000.00    1,490,000.00    1,520,000.00
  -------------- --------- --------------- --------------- ---------------

ในระหว่างปี 2556 บริษัทได้ลงทุนในบริษัทย่อยเพิ่มขึ้นอีก 2 บริษัท คือ บริษัท คอมโพสิท เอเชีย
จำกัด และบริษัท โพลี โพลีเมอร์ จำกัด โดยถือหุ้น 100% จึงทำให้มีค่าตอบแทนผู้สอบบัญชีเพิ่มขึ้น
จากปีก่อนหน้าอีก 30,000 บาท

ค่าบริการอื่น (Non-audit Fee)

บริษัท และบริษัทย่อยจ่ายค่าตอบแทนผู้สอบบัญชีในประเด็นค่าใช้จ่ายในบริการอื่น ๆ
สำหรับรอบปีที่ผ่านมา เป็นจำนวนเงินรวม 49,833 บาท
ซึ่งเป็นค่าใช้จ่ายในการเดินทางและการจัดทำเอกสารเอกสารของบริษัท

ตารางสรุปงบการเงินรวม

ฐานะการเงิน และ ผลการดำเนินงานที่เสนอประกอบด้วย ผลการดำเนินงานจากงบการเงิน
สำหรับปี สิ้นสุด ณ วันที่ 31 ธันวาคม 2556 ที่ได้ผ่านการตรวจสอบจากผู้สอบบัญชีรับอนุญาตแล้ว
แต่เพื่อให้สอดคล้องกับข้อกำหนดในประกาศกรมพัฒนาธุรกิจการค้าเกี่ยวกับการจัดประเภทรายการในงบการเงิน
บริษัทฯ ได้จัดประเภทรายการบัญชีบางรายการใหม่ ในงบการเงินสำหรับปี สิ้นสุด 31 ธันวาคม
2556 ด้วย โดยไม่มีผลกระทบต่อกำไรหรือส่วนของผู้ถือหุ้น ตามที่ได้รายงานไว้

บริษัท สาลี่ คัลเล่อร์ จำกัด (มหาชน)

งบแสดงฐานะการเงิน

ณ วันที่ 31 ธันวาคม 2556, 2555 และ 2554

  ---------------------------------------- ---------- --------------------
                                                      (หน่วย : ล้านบาท)

  ---------------------------------------- ---------- --------------------

[]

[]

[]

[]

อัตราส่วนทางการเงินที่สำคัญ(งบการเงินรวม) ในรอบปี 2556 – 2554

[]

[]

14. การวิเคราะห์และคำอธิบายของฝ่ายจัดการ

1.  ภาพรวมของการดำเนินธุรกิจที่ผ่านมาและการเปลี่ยนแปลงที่มีนัยสำคัญ

  กลุ่มบริษัทได้จำแนกประเภทของธุรกิจจากคุณลักษณะสินค้าที่ผลิต ออกเป็น 5 ประเภท
  โดยมีรายละเอียด ดังนี้

  ประเภทสีขาวและสีดำ เป็นสินค้าที่มีการใช้อย่างแพร่หลายและสม่ำเสมอในทุกกลุ่มลูกค้า
  ในหลากหลายประเภทผลิตภัณฑ์
  กลุ่มบริษัทได้ตัดสินใจที่จะเลือกใช้เครื่องจักรที่มีเทคโนโลยีที่ทันสมัยจากยุโรป และมีความเฉพาะ
  ในการผลิต โดยมีความสามารถในการผลิต สีขาว 2,000ตัน และสีดำ 15,000ตัน ต่อปี
  กลุ่มบริษัทมียอดในการผลิตและขายสินค้าประเภทนี้ สร้างรายได้ คิดเป็นร้อยละ 36
  ของรายได้รวมในปี 2556 ซึ่งเพิ่มมากขึ้นกว่า สัดส่วนร้อยละ 35 ของรายได้รวมในปี 2555
  ที่ผ่านมา

  ประเภทฟิลเล่อร์ เป็นกลุ่มสินค้าหลักของกลุ่มบริษัท ที่ได้รับการยอมรับใน มาตรฐานคุณภาพ
  มีการใช้งานหลักในกลุ่มลูกค้าผู้ผลิตชิ้นงานประเภทผืนแผ่นกว้าง ทั้งชนิดบางและชนิดหนา
  และกลุ่มลูกค้าผู้ผลิตหีบห่อบรรจุภัณฑ์ ชนิดถุงบรรจุ ถุงหิ้ว
  ตลอดจนกลุ่มลูกค้าผู้ผลิตงานประเภทรีดเป็นท่อและ Profile ต่างๆ
  เพราะนอกจากความเป็นมาตรฐานด้านคุณภาพแล้วสินค้าประเภทนี้สามารถช่วยเพิ่มประสิทธิภาพในการผลิตซึ่งเป็นการลดต้นทุนไปในเวลาเดียวกัน
  กลุ่มบริษัทได้คัดสรรวัตถุดิบที่มีความเฉพาะและเป็นพิเศษ
  และได้ตัดสินใจเลือกใช้เทคโนโลยีเครื่องจักรชั้นสูงที่ทันสมัยที่สุดจากอเมริกา
  มีความสามารถในการผลิต ฟิลเล่อร์ 16,000 ตันต่อปี
  กลุ่มบริษัทมียอดในการผลิตและขายสินค้าประเภทนี้ สร้างรายได้ คิดเป็นร้อยละ 36
  ของรายได้รวมในปี 2556 ซึ่งลดลงกว่า สัดส่วนร้อยละ 41 ของรายได้รวมในปี 2555 ที่ผ่านมา
  เป็นผลจากความจำเป็นในการหยุดเครื่องจักรเพื่อตรวจสอบตามเงื่อนไขของการรับประกันจากผู้ผลิตในขณะที่ปริมาณสินค้าคงเหลือค่อนข้างต่ำ

  ประเภทสีต่างๆ เป็นสินค้าที่มีการใช้งานในกลุ่มเฉพาะ
  มีขั้นตอนในการออกแบบและกระบวนการผลิต การตรวจสอบควบคุมคุณภาพที่ซับซ้อน
  เป็นปัจจัยที่ส่งผลให้ต้นทุนในการผลิตค่อนข้างสูง เมื่อเปรียบเทียบกับสินค้าประเภทอื่นๆ
  ลูกค้าหลักจะกระจายตัวอยู่ในกลุ่มผู้ผลิตบรรจุภัณฑ์ต่างๆที่ต้องการคุณสมบัติ
  ด้านความแตกต่างด้านสีสัน บริษัทมีความสามารถในการผลิตสินค้าประเภทแม่สีต่างๆ 1,200
  ตันต่อปี มียอดในการผลิตและขายสินค้าประเภทนี้ สร้างรายได้ คิดเป็นร้อยละ 18
  ของรายได้รวมในปี 2556 ซึ่งเพิ่มขึ้นมากกว่า สัดส่วนร้อยละ 17 ของรายได้รวมในปี 2555
  ที่ผ่านมา

  ประเภทสารเติมแต่ง เป็นสินค้าที่มีการใช้งานในกลุ่มเฉพาะเช่นกันแต่
  มีขั้นตอนในการออกแบบและกระบวนการผลิต
  การตรวจสอบควบคุมคุณภาพที่ไม่ซับซ้อนเท่ากับสินค้าประเภทสี
  ลูกค้าหลักจะกระจุกตัวอยู่ในกลุ่มผู้ผลิตผลิตภัณฑ์เฉพาะพิเศษที่ต้องการการเสริมคุณสมบัติ
  ด้านความแตกต่างในการใช้งาน บริษัทมีความสามารถในการผลิตสินค้าประเภทนี้ 3,000 ตันต่อปี
  มียอดในการผลิตและขายสินค้าประเภทนี้ สร้างรายได้ คิดเป็นร้อยละ 5 ของรายได้รวมในปี
  2556 ซึ่งเพิ่มขึ้นมากกว่า สัดส่วนร้อยละ 4 ของรายได้รวมในปี 2555 ที่ผ่านมา

  ประเภทอื่นๆ รวมทั้งวัตถุดิบและการบริการ
  เป็นประเภทธุรกิจที่พิจารณาและดำเนินการในด้านการสร้างมูลค่าเพิ่มให้กับการทำงานของลูกค้า
  ด้วยเหตุอันเนื่องจากความไม่สมดุลระหว่างกำลังการผลิตและการขาย
  การขยายกำลังการผลิตของบริษัทนี้
  ก่อให้เกิดกำลังการผลิตในส่วนของสายการสนับสนุนการผลิตที่เหลือ (Free Available
  Capacity) พร้อมให้บริการที่จะเป็นการเพิ่มมูลค่าต่อการทำงานของลูกค้า อาทิ
  การบด-ย่อยเพื่อลดขนาดวัตถุดิบและการจำหน่ายวัตถุดิบบางรายการที่เกินกว่าประมาณการณ์การใช้งานในสภาวะที่ตลาดมีการเปลี่ยนแปลง
  เกิดยอดขายสร้างรายได้ คิดเป็นร้อยละ 5 ของรายได้รวมในปี 2556 ซึ่งเพิ่มขึ้นมากกว่า
  สัดส่วนร้อยละ 4 ของรายได้รวมในปี 2555 ที่ผ่านมา
  แต่ทว่าธุรกิจประเภทนี้มิได้ระบุเป็นธุรกิจหลักของบริษัท
  จะตัดสินใจดำเนินการเป็นครั้งคราวในขณะที่มีกำลังการผลิตเหลือ หรือ
  มีปริมาณวัตถุดิบเหลือเท่านั้น

  การเปลี่ยนแปลงต่าง ๆ ที่สำคัญในปีที่ผ่านมา

  ในปี 2556 บริษัทมีเหตุการณ์ที่สำคัญต่าง ๆ ซึ่งได้รายงานต่อสาธารณชนผ่านทางตลาดหลักทรัพย์ฯ
  แล้วเมื่อคณะกรรมการมีมติอนุมัติในวาระนั้น ๆ ตามหลักเกณฑ์ที่กำหนด
  ตลอดจนการเปิดเผยในหมายเหตุประกอบงบการเงินของบริษัทด้วย โดยสรุปได้ดังนี้

  ด้านการลงทุน

  ในเดือนมีนาคม-กรกฎาคม 2556
  บริษัทได้ดำเนินการเพิ่มกำลังการผลิตตามแผนการลงทุนขยายโรงงานแห่งใหม่นี้
  โดยการนำเข้าเครื่องจักรเพื่อผลิตมาสเตอร์แบตซ์ใหม่จากประเทศเกาหลีอีก 1 ชุด
  พร้อมทั้งเพิ่มเครื่องจักรและอุปกรณ์ที่ให้การสนับสนุนในสายการผลิตอื่นๆได้แก่
  เครื่องบด-ย่อยขนาดวัตถุดิบ เครื่องผสมวัตถุดิบ เครื่องชั่งน้ำหนักทั้งแบบหยาบและแบบละเอียด
  ตลอดจนการปรับปรุงประสิทธิภาพของเครื่องจักรชุดเดิม อาทิ
  การเพิ่มชุดอุปกรณ์เสริมประสิทธิภาพน้ำหล่อเย็นในสายการผลิต
  การติดตั้งระบบการควบคุมการทำงานของเครื่องจักรในสายการผลิตให้เป็นแบบอัตโนมัติ(Automatic-
  synchronize) เมื่อรวมการลงทุนเพิ่มในหมวดเครื่องจักรและการผลิตทั้งหมดในปีนี้
  มีการลงทุนเป็นมูลค่า 107 ล้านบาท ซึ่งเงินลงทุนนี้ส่วนใหญ่ได้รับจากการเพิ่มทุนในปี2555
  และบางส่วนจากการกู้สถาบันการเงิน และสามารถเพิ่มกำลังการผลิตมาสเตอร์แบตซ์ขึ้นอีก
  10,000 ตัน/ปี

  ในเดือนสิงหาคม 2556 บริษัทได้เข้าถือหุ้นในบริษัทย่อยเพิ่มเติมจากเดิมอีก 2 บริษัท ได้แก่
  บริษัท คอมโพสิทเอเชีย จำกัดและบริษัทโพลี โพลีเมอร์ จำกัด
  ซึ่งจดทะเบียนในบริเวณประกอบการณ์เดียวกัน เพื่อรองรับแผนการขยายธุรกิจในอนาคต
  และทั้งสองบริษัทนี้ได้รับการอนุมัติการส่งเสริมการลงทุน (BOI)
  โดยจะได้รับสิทธิประโยชน์ด้านภาษีเงินได้นิติบุคคลเป็นเวลา 8 ปีรับแต่วันที่มีรายได้
  ปัจจุบันทั้งสองบริษัทนี้ยังไม่ได้ประกอบกิจการ

  เรียกชำระเงินเพิ่มทุน

  ในเดือนมกราคม บริษัทได้รับเงินสดจากผู้ถือหุ้นเดิมในกิจกรรมการขายหุ้นเพิ่มทุน
  (เมื่อปลายปี2555) จำนวน 48,416,667 หุ้น ในราคาหุ้นละ 2.10 บาท เป็นจำนวนเงินทั้งสิ้น
  101.67 ล้านบาท
  และได้ใช้เงินจำนวนนี้บางส่วนในการจ่ายชำระหนี้และลงทุนเพิ่มในเครื่องจักรและการปรับปรุงประสิทธิภาพของสายการผลิต

  การจ่ายเงินปันผล

  ผลจากมติที่ประชุมสามัญผู้ถือหุ้นประจำปี 2557 เมื่อเดือนเมษายน ได้อนุมัติให้บริษัท
  งดจ่ายเงินปันผลสำหรับปี 2556 เนื่องจากผลประกอบการขาดทุนสุทธิ 29.2 ล้านบาท

  การออกและเสนอขายใบสำคัญแสดงสิทธิที่จะซื้อหุ้นสามัญครั้งที่1(COLOR
  W-1)ให้แก่ผู้ถือหุ้นเดิมของบริษัท

  ในเดือนมิถุนายน ผลจากมติที่ประชุมสามัญผู้ถือหุ้นประจำปี 2556
  ได้อนุมัติให้บริษัทได้ออกและเสนอขายใบสำคัญแสดงสิทธิที่จะซื้อหุ้นสามัญของบริษัทฯครั้งที่ 1
  ให้แก่ผู้ถือหุ้นเดิมของบริษัทฯจำนวน 48.42 ล้านหน่วย ใบสำคัญแสดงสิทธินี้มีอายุไม่เกิน 3
  ปีนับแต่วันที่ออก โดยมีเงื่อนไขการใช้สิทธิเบื้องต้นที่ 1 หน่วย ต่อ 1 หุ้นสามัญ และราคาใช้สิทธิ
  4 บาทต่อหุ้น และคาดว่าบริษัทจะทยอยรับเงินสดจากการเพิ่มทุนนี้เป็นมูลค่ารวมราว 193
  ล้านบาท

  การออกและเสนอขายใบสำคัญแสดงสิทธิที่จะซื้อหุ้นสามัญครั้งที่1(ESOP W-1)
  ให้แก่กรรมการและ/หรือพนักงานของบริษัทและบริษัทย่อย

  ในเดือนมิถุนายน ที่ประชุมสามัญผู้ถือหุ้นประจำปี 2556
  ได้อนุมัติให้บริษัทได้ออกและเสนอขายใบสำคัญแสดงสิทธิที่จะซื้อหุ้นสามัญของบริษัทฯครั้งที่ 1
  ให้แก่กรรมการและ/หรือพนักงานของบริษัทฯและบริษัทย่อยจำนวนไม่เกิน 15 ล้านหน่วย
  ใบสำคัญแสดงสิทธิดังกล่าวมีอายุไม่เกิน 5 ปีนับแต่วันที่ออก โดยมีเงื่อนไขการใช้สิทธิเบื้องต้นที่ 1
  หน่วย ต่อ 1 หุ้นสามัญ และราคาใช้สิทธิ 1.60 บาทต่อหุ้น

กรรมการและ/หรือพนักงานของบริษัทฯและบริษัทย่อยสามารถใช้สิทธิซื้อหุ้นสามัญของบริษัทได้ปีละ 2
ครั้ง มีกำหนดในวันทำการสุดท้ายของสถาบันการเงินในเดือนมีนาคมและเดือนกันยายนของแต่ละปี
วันใช้สิทธิครั้งแรกจะเป็นวันที่หลังจากครบกำหนด 1 ปี
นับแต่วันที่ออกและเสนอขายใบสำคัญแสดงสิทธิ โดยจะใช้สิทธิได้ตามจำนวนที่กำหนด ดังนี้

  ----- -----------------------------------------------------------------
  ปีที่ 1  ใช้สิทธิได้ไม่เกินร้อยละ 10 ของจำนวนที่ได้รับจัดสรรทั้งหมด

  ปีที่ 2  ใช้สิทธิได้ไม่เกินร้อยละ 25 ของจำนวนที่ได้รับจัดสรรทั้งหมด (รวมการใช้สิทธิที่ใช้ในปีที่
        1)

  ปีที่ 3  ใช้สิทธิได้ไม่เกินร้อยละ 45 ของจำนวนที่ได้รับจัดสรรทั้งหมด (รวมการใช้สิทธิที่ใช้ในปีที่
        1 และ2)

  ปีที่ 4  ใช้สิทธิได้ไม่เกินร้อยละ 70 ของจำนวนที่ได้รับจัดสรรทั้งหมด
        (รวมการใช้สิทธิที่ใช้ในปีที่1, 2และ3)

  ปีที่ 5  ใช้สิทธิในส่วนที่เหลือได้ทั้งหมด
  ----- -----------------------------------------------------------------

  และคาดว่าบริษัทจะทยอยรับเงินสดจากการเพิ่มทุนนี้เป็นมูลค่ารวมราว 24 ล้านบาท

  มาตรฐานการบัญชีใหม่

  สภาวิชาชีพบัญชีได้ออกมาตรฐานการบัญชีฉบับปรับปรุงและมาตรฐานการบัญชีใหม่
  โดยมาตรฐานการบัญชีที่เริ่มมีผลใช้บังคับในปี 2556
  และที่จะมีผลบังคับใช้ในอนาคตมีรายละเอียดดังนี้

1)  มาตรฐานการบัญชีที่เริ่มมีผลบังคับใช้ในปีบัญชี 2556

  มาตรฐานการบัญชี ฉบับที่ 12 ภาษีเงินได้

  มาตรฐานการบัญชี ฉบับที่ 20 (ปรับปรุง 2552)
  การบัญชีสำหรับเงินอุดหนุนจากรัฐบาลและการเปิดเผยข้อมูลเกี่ยวกับความช่วยเหลือจากรัฐบาล

  มาตรฐานการบัญชี ฉบับที่ 21 (ปรับปรุง 2552)
  ผลกระทบจากการเปลี่ยนแปลงของอัตราแลกเปลี่ยนเงินตราต่างประเทศ

  มาตรฐานการรายงานทางการเงิน ฉบับที่ 8 ส่วนงานดำเนินงาน

  การตีความมาตรฐานการบัญชี ฉบับที่ 10 ความช่วยเหลือจากรัฐบาล –
  กรณีที่ไม่มีความเกี่ยวข้องอย่างเฉพาะเจาะจงกับกิจกรรมดำเนินงาน

  การตีความมาตรฐานการบัญชี ฉบับที่ 21 ภาษีเงินได้ –
  การได้รับประโยชน์จากสินทรัพย์ที่ไม่ได้คิดค่าเสื่อมราคาที่ตีราคาใหม่

  การตีความมาตรฐานการบัญชี ฉบับที่ 25 ภาษีเงินได้ –
  การเปลี่ยนแปลงสถานภาพทางภาษีของกิจการหรือของผู้ถือหุ้น

  แนวปฏิบัติทางบัญชีเกี่ยวกับการโอนและการรับโอนสินทรัพย์ทางการเงิน

  มาตรฐานการบัญชี มาตรฐานการรายงานทางการเงิน
  การตีความมาตรฐานการบัญชีและแนวปฏิบัติทางบัญชีข้างต้นไม่มีผลกระทบอย่างเป็นสาระสำคัญต่องบการเงินนี้
  ยกเว้นมาตรฐานการบัญชี ดังต่อไปนี้

  มาตรฐานการบัญชี ฉบับที่ 12 เรื่อง ภาษีเงินได้

  มาตรฐานการบัญชีฉบับนี้กำหนดให้กิจการระบุผลแตกต่างชั่วคราวที่เกิดจากความแตกต่างของมูลค่าสินทรัพย์และหนี้สินที่แสดงในงบแสดงฐานะการเงินกับฐานภาษี
  และรับรู้ผลกระทบทางภาษีเป็นสินทรัพย์หรือหนี้สินภาษีเงินได้รอการตัดบัญชีตามเหลักเกณฑ์ที่กำหนด
  บริษัทและบริษัทย่อยได้เปลี่ยนแปลงนโยบายการบัญชีดังกล่าวในงวดปัจจุบันและปรับย้อนหลังงบการเงินของปีก่อนที่แสดงเป็นข้อมูลเปรียบเทียบเสมือนหนึ่งว่าบริษัทและบริษัทย่อยรับรู้ผลกระทบทางภาษีเป็นสินทรัพย์หรือหนี้สินภาษีเงินได้รอการตัดบัญชีมาโดยตลอด
  ผลสะสมจากการเปลี่ยนแปลงนโยบายบัญชีดังกล่าวแสดงอยู่ในหมายเหตุประกอบงบการเงินข้อ 4

1)  มาตรฐานการบัญชีที่จะมีผลบังคับใช้ในอนาคต

  มาตรฐานการบัญชี วันที่มีผลบังคับใช้

  ฉบับที่ 1 (ปรับปรุง 2555) การนำเสนองบการเงิน 1 มกราคม 2557

  ฉบับที่ 7 (ปรับปรุง 2555) งบกระแสเงินสด 1 มกราคม 2557

ฉบับที่ 12 (ปรับปรุง 2555) ภาษีเงินได้ 1 มกราคม 2557

  ฉบับที่ 17 (ปรับปรุง 2555) สัญญาเช่า 1 มกราคม 2557

  ฉบับที่ 18 (ปรับปรุง 2555) รายได้ 1 มกราคม 2557

  ฉบับที่ 19 (ปรับปรุง 2555) ผลประโยชน์ของพนักงาน 1 มกราคม 2557

  ฉบับที่ 21 (ปรับปรุง 2555) ผลกระทบจากการเปลี่ยนแปลงของอัตราแลกเปลี่ยน

  เงินตราต่างประเทศ 1 มกราคม 2557

  ฉบับที่ 24 (ปรับปรุง 2555) การเปิดเผยข้อมูลเกี่ยวกับบุคคลหรือกิจการที่เกี่ยวข้องกัน

  1 มกราคม 2557

  ฉบับที่ 28 (ปรับปรุง 2555) เงินลงทุนในบริษัทร่วม 1 มกราคม 2557

  ฉบับที่ 31 (ปรับปรุง 2555) ส่วนได้เสียในการร่วมค้า 1 มกราคม 2557

  ฉบับที่ 34 (ปรับปรุง 2555) งบการเงินระหว่างกาล 1 มกราคม 2557

  ฉบับที่ 36 (ปรับปรุง 2555) การด้อยค่าของสินทรัพย์ 1 มกราคม 2557

  ฉบับที่ 38 (ปรับปรุง 2555) สินทรัพย์ไม่มีตัวตน 1 มกราคม 2557

  มาตรฐานรายงานทางการเงิน

  ฉบับที่ 2 (ปรับปรุง 2555) การจ่ายโดยใช้หุ้นเป็นเกณฑ์ 1 มกราคม 2557

  ฉบับที่ 3 (ปรับปรุง 2555) การรวมธุรกิจ 1 มกราคม 2557

  ฉบับที่ 4 สัญญาประกันภัย 1 มกราคม 2559

  ฉบับที่ 5 (ปรับปรุง 2555) สินทรัพย์ไม่หมุนเวียนที่ถือไม่เพื่อขายและการดำเนินงานที่

  ยกเลิก 1 มกราคม 2557

  ฉบับที่ 8 (ปรับปรุง 2555) ส่วนงานดำเนินงาน 1 มกราคม 2557

  การตีความมาตรฐานการบัญชี

  ฉบับที่ 15 สัญญาเช่าดำเนิน – สิ่งจูงใจที่ให้แก่ผู้เช่า 1 มกราคม 2557

  ฉบับที่ 27 การประเมินเนื้อหาสัญญาเช่าที่ทำขึ้นตามรูปแบบกฎหมาย 1 มกราคม 2557

  ฉบับที่ 29 การเปิดเผยข้อมูลของข้อตกลงสัมปทานบริการ 1 มกราคม 2557

  ฉบับที่ 32 สินทรัพย์ไม่มีตัวตน – ต้นทุนเว็บไซต์ 1 มกราคม 2557

  การตีความมาตรฐานการรายงานทางการเงิน

  ฉบับที่ 1 การเปลี่ยนแปลงในหนี้สินที่เกิดขึ้นจากการรื้อถอน การบูรณะ และหนี้สินที่มี

  ลักษณะคล้ายคลึงกัน 1 มกราคม 2557

  ฉบับที่ 4 การประเมินว่าข้อตกลงประกอบด้วยสัญญาเช่าหรือไม่ 1 มกราคม 2557

  ฉบับที่ 5 สิทธิในส่วนได้เสียจากกองทุนการรื้อถอน การบูรณะ และการปรับปรุง

  สภาพแวดล้อม 1 มกราคม 2557

  ฉบับที่ 7 การปรับปรุงย้อนหลังภายใต้มาตรฐานการบัญชี ฉบับที่ 29 เรื่อง การรายงานทาง

  การเงินในสภาพเศรษฐกิจที่มีภาวะเงินเฟ้อรุนแรง 1 มกราคม 2557

  ฉบับที่ 10 งบการเงินระหว่างกาลและการด้อยค่า 1 มกราคม 2557

  ฉบับที่ 12 ข้อตกลงสัมปทานบริการ 1 มกราคม 2557

  ฉบับที่ 13 โปรแกรมสิทธิพิเศษแก่ลูกค้า 1 มกราคม 2557

  ฉบับที่ 17 การจ่ายสินทรัพย์ที่ไม่ใช้เงินสดให้เจ้าของ 1 มกราคม 2557

  ฉบับที่ 18 การโอนสินทรัพย์จากลูกค้า 1 มกราคม 2557

  ฝ่ายบริหารของบริษัท เชื่อว่า มาตรฐานการบัญชี มาตรฐานการรายงานทางการเงิน
  การตีความมาตรฐานการบัญชีและการตีความมาตรฐานการรายงานทางการเงินข้างต้น
  จะไม่มีผลกระทบอย่างเป็นสาระสำคัญต่องบการเงินเมื่อนำมาถือปฏิบัติ

  ผลสะสมจากการเปลี่ยนแปลงนโยบายการบัญชีเนื่องจากการนำมาตรฐานการบัญชีใหม่มาถือปฏิบัติ

  ในระหว่างปี 2556
  บริษัทและบริษัทย่อยได้เปลี่ยนแปลงนโยบายการบัญชีที่สำคัญตามที่กล่าวในมาตรฐานการบัญชีใหม่
  เนื่องจากบริษัทนำมาตรฐานการบัญชี ฉบับที่ 12 เรื่อง ภาษีเงินได้มาถือปฏิบัติ
  ผลสะสมของการเปลี่ยนแปลงนโยบายการบัญชีดังกล่าวแสดงเป็นรายการแยกต่างหากในงบแสดงการเปลี่ยนแปลงส่วนของผู้ถือหุ้น
  สามารถดูรายละเอียดได้ตามหมายเหตุประกอบงบการเงิน ข้อ 4 ของงบการเงินประจำปี 2556

1.  ผลการดำเนินงาน และความสามารถในการทำกำไร

  รายได้

  ในปี 2556 กลุ่มบริษัทมีรายได้รวมเท่ากับ 757 ล้านบาท
  เป็นรายได้จากการขายสินค้าและบริการ 743 ล้านบาทและเป็นรายได้อื่น 14 ล้านบาท
  เพิ่มมากขึ้นเป็นมูลค่า 50 ล้านบาท จากปี 2555 หรือคิดเป็นอัตราเพิ่มขึ้นร้อยละ 7
  โดยเกิดการเปลี่ยนแปลงทั้งเพิ่มขึ้นและลดลงของรายได้จาก
  การขายสินค้าในแต่ละประเภทสินค้ารายละเอียดเป็นดังนี้

  ประเภทสีขาวและสีดำ มีรายได้รวมเป็นมูลค่า 234 ล้านบาท คิดเป็นร้อยละ 32
  ของรายได้รวมในปี2556 นี้ ซึ่งเป็นมูลค่าเพิ่มมากขึ้นจากปี 2555 คิดเป็นร้อยละ 8
  เนื่องจากการขยายกำลังการผลิตมาสเตอร์แบตซ์สีดำแบบสองเท่าก่อให้เกิดสภาวะที่สามารถแข่งขันได้ดีขึ้น
  ผลิตสินค้าได้หลายหลาก ตอบสนองการใช้งาน
  และการยอมรับในคุณภาพสินค้าที่เทียบได้กับมาตรฐานสากล การขยายส่วนแบ่งตลาดเพิ่มขึ้นใน
  การใช้กงานด้าน หีบห่อ บรรจุภัณฑ์ อุปกรณ์ก่อสร้าง อุปกรณ์ไฟฟ้า ชิ้นส่วนรถยนต์
  และสินค้าในครัวเรือนต่างๆ

  ประเภทฟิลเล่อร์ มีรายได้รวมเป็นมูลค่า 266 ล้านบาท คิดเป็นร้อยละ 36 ของรายได้รวมในปี
  2556 ซึ่งเป็นมูลค่าลดลงจากปี 2555 คิดเป็นร้อยละ 6
  เนื่องจากกำลังการผลิตสินค้าประเภทนี้ในตลาดเพิ่มสูงมากขึ้นพร้อมกับการเผชิญกับสินค้าที่นำเข้าจากต่างประเทศ
  ก่อให้เกิดสภาพการแข่งขันด้านราคาที่สูงมาก กอบกับสภาวะเศรษฐกิจชะลอตัวระหว่างปี
  และด้วยนโยบายการดำเนินธุรกิจที่มุ่งพัฒนาตลาดโดยการเป็นผู้นำด้านคุณภาพสินค้า
  จึงเป็นผลให้มีต้นทุนค่อนข้างสูง
  บริษัทจำเป็นต้องสูญเสียส่วนแบ่งตลาดบางส่วนไปด้วยปัจจัยด้านราคา ซึ่งคาดได้ว่า
  จะได้รับส่วนแบ่งตลาดเหล่านี้ คืนกลับมาเมื่อสภาพเศรษฐกิจโดยรวมกลับเป็นปรกติอีกครั้ง

  ประเภทสีต่างๆ มีรายได้เป็นมูลค่า 133 ล้านบาท คิดเป็นร้อยละ 18 ของรายได้รวมในปี 2556
  ซึ่งเป็นมูลค่าเพิ่มมากขึ้นจากปี 2555 คิดเป็นร้อยละ 8
  เนื่องจากการเติบโตของตลาดส่งออกบรรจุภัณฑ์หลายหลากที่เพิ่มมากขึ้น
  และได้มีการขยายส่วนแบ่งตลาดเพิ่มขึ้นในบรรจุภัณฑ์เครื่องสำอาง บรรจุภัณฑ์เครื่องดื่มต่างๆ
  ตลอดจน สินค้าอุปโภค บริโภค สำหรับตลาดในประเทศ

  ประเภทสารเติมแต่ง มีรายได้เป็นมูลค่า 38 ล้านบาท คิดเป็นร้อยละ 5 ของรายได้รวมในปี
  2556 ซึ่งเป็นมูลค่าเพิ่มขึ้นจากปี 2555 คิดเป็นร้อยละ 26
  เนื่องจากผลการตอบรับการพัฒนาคุณภาพและการใช้งานมาสเตอร์แบตซ์ร่วมกับผู้ผลิตและผู้แปรรูปในอุตสาหกรรมพลาสติกประเภทบรรจุภัณฑ์พิเศษ
  ที่ชัดเจนและเพิ่มมากขึ้น

  ประเภทอื่นๆ รวมทั้งวัตถุดิบและการบริการ มีรายได้เป็นมูลค่า 72 ล้านบาท คิดเป็นร้อยละ10
  ของรายได้รวม ในปี 2556 ซึ่งเป็นมูลค่าเพิ่มมากขึ้นจากปี2555 คิดเป็นร้อยละ58
  เนื่องจากการขยายของธุรกิจการให้บริการที่เพิ่มมูลค่าต่อการทำงานของลูกค้า อาทิ
  การบด-ย่อยเพื่อลดขนาดวัตถุดิบและการจำหน่ายวัตถุดิบบางรายการที่เกินกว่าประมาณการณ์การใช้งานในสภาวะที่ตลาดมีการเปลี่ยนแปลง
  แต่ทว่าธุรกิจประเภทนี้มิได้ระบุเป็นธุรกิจหลักของบริษัท
  จะตัดสินใจดำเนินการเป็นครั้งคราวในขณะที่มีกำลังการผลิตเหลือ หรือ
  มีปริมาณวัตถุดิบเหลือเท่านั้น

  รายได้อื่น มีรายได้อื่นเป็นมูลค่า 14 ล้านบาท ในปี 2556 ซึ่งเพิ่มขึ้นจากปี 2555
  ประมาณร้อยละ 115
  เนื่องจากบริษัทได้รับค่าชดเชยจากเหตุงานก่อสร้างโรงงานและอาคารสำนักงานที่ล่าช้าเกินกว่ากำหนดตามสัญญาว่าจ้างจากผู้รับเหมาก่อสร้าง
  เป็นมูลค่า 7 ล้านบาท รายได้ประเภทนี้ไม่สามารถคาดหวังได้
  เป็นเพียงมูลค่าที่กำหนดไว้เพื่อใช้ควบคุมการทำงานของผู้รับเหมาและเป็นหลักประกันความเสี่ยงอันอาจจะเกิดขึ้นจากปัจจัยภายนอกบางประการที่จะส่งผลต่อผลประกอบการโดยตรงของบริษัทเท่านั้น

ต้นทุนขายและค่าใช้จ่าย

  ผลการดำเนินธุรกิจในปี2556 ของกลุ่มบริษัทโดยรวมเกิดกำไรขั้นต้นเป็นมูลค่า 110 ล้านบาท
  ซึ่งเป็นมูลค่าที่ลดลง 34 ล้านบาทจากปี 2555 โดยเป็นผลต่อเนื่องจากปี2555
  บริษัทดำเนินการย้ายสถานประกอบการและการลงทุนเพิ่มกำลังการผลิต ณ โรงงานแห่งใหม่
  มูลค่าเสื่อมราคาโดยรวมเพิ่มมากขึ้นเป็น 50 ล้านบาทจากเดิม 31 ล้านบาทในปี 2555
  คิดเป็นร้อยละ 61 และตามหลักการบัญชีบริษัทจำเป็นต้องตั้งมูลค่าสำรองสินค้าเสื่อมสภาพ 8
  ล้านบาทไว้ในส่วนของต้นทุนอีกด้วย ส่งผลให้อัตรากำไรขั้นต้นจากเดิม 20% จากปี 2555
  ลดลงเป็น 15% ในปี 2556

  และนอกจากนี้ ค่าใช้จ่ายในการขายและบริหารเพิ่มขึ้นเป็น 125 ล้านบาท จากเดิม 114
  ล้านบาทในปี 2555 คิดเป็นมูลค่า 11ล้านบาท หรือ เพิ่มขึ้นร้อยละ 9.6
  ส่วนใหญ่ค่าใช้จ่ายที่เพิ่มขึ้นมาจากค่าเสื่อมราคาสินทรัพย์
  อาคารและอุปกรณ์ที่เกี่ยวข้องในการขายและบริหาร คิดเป็นมูลค่าที่เพิ่มมากขึ้น 9 ล้านบาทจากปี
  2555
  ซึ่งเมื่อเปรียบเทียบอัตราส่วนการเพิ่มขึ้นของค่าใช้จ่ายขายและบริหารต่ออัตราส่วนการเพิ่มขึ้นของยอดขายจะพบว่ามีค่าใกล้เคียงกันมาก
  โดยมีความแตกต่างของค่าใช้จ่ายที่สูงมากกว่าเพียงร้อยละ 2 เท่านั้น
  ถือได้ว่าบริษัทยังคงความสามารถในการควบคุมอัตราค่าใช้จ่ายดังกล่าวไว้ได้ดี
  ถึงแม้ว่าจะเกิดค่าเสื่อมราคาเพิ่มขึ้นมากก็ตาม

  เมื่อพิจารณาต้นทุนสินค้าที่เกิดจากการผลิตรวมในปี 2556 มีมูลค่า 633 ล้านบาท เพิ่มมากขึ้น 76
  ล้านบาท จากเดิม 557 ล้านบาทในปี 2555 คิดเป็นร้อยละ 14 ซึ่งสูงมากกว่า
  อัตราการเพิ่มของรายได้ที่เกิดขึ้นจากการดำเนินธุรกิจ
  สามารถแยกวิเคราะห์ตามรายประเภทสินค้าดังนี้

  ประเภทสีขาวและสีดำ ต้นทุนผลิตเฉลี่ยของสินค้าประเภทนี้ คิดเป็นร้อยละ 90 ของมูลค่าขาย
  และเพิ่มขึ้นร้อยละ5 จากต้นทุนเฉลี่ยต่อยอดขายที่คิดเป็นร้อยละ 85 ในปี 2555
  ปริมาณผลิตเพิ่มมากขึ้น ร้อยละ 17 ในขณะที่มูลค่าวัตถุดิบ ค่าโสวหุ้ย ค่าเสื่อมราคาโรงงาน
  และเครื่องจักรมีมูลค่าสูงขึ้นกว่าปี 2555 ส่งผลต่ออัตรากำไรขั้นต้นลดลง ร้อยละ 5.5

  ประเภทฟิลเล่อร์ ต้นทุนผลิตเฉลี่ยของสินค้าประเภทนี้ คิดเป็นร้อยละ 88 ของมูลค่าขาย
  และเพิ่มขึ้นร้อยละ1 จากต้นทุนเฉลี่ยต่อยอดขายที่คิดเป็นร้อยละ 87 ปริมาณผลิตลดลงร้อยละ 7.5
  วัตถุดิบหลักมีต้นทุนคงที่ยกเว้นเม็ดพลาสติก ชดเชยกับค่าเสื่อมราคาโรงงาน
  และเครื่องจักรที่มีมูลค่าสูงขึ้นกว่าปี 2555 ส่งผลต่ออัตรากำไรขั้นต้นลดลง ร้อยละ 1
  เช่นเดียวกัน

  ประเภทสีต่างๆ ต้นทุนผลิตเฉลี่ยของสินค้าประเภทนี้ คิดเป็นร้อยละ 81 ของมูลค่าขาย
  และเพิ่มขึ้นร้อยละ10 จากต้นทุนเฉลี่ยต่อยอดขายที่คิดเป็นร้อยละ 71
  ปริมาณผลิตที่คงที่แต่มีประเภทหลายหลากมากขึ้น วัตถุดิบหลัก ค่าเสื่อมราคาโรงงาน
  และเครื่องจักรมีมูลค่าสูงขึ้นกว่าปี 2555 ส่งผลต่ออัตรากำไรขั้นต้นลดลงร้อยละ10

  ประเภทสารเติมแต่ง ต้นทุนผลิตเฉลี่ยของสินค้าประเภทนี้ คิดเป็นร้อยละ 85 ของมูลค่าขาย
  และเพิ่มขึ้นร้อยละ18 จากต้นทุนเฉลี่ยต่อยอดขายที่คิดเป็นร้อยละ 67
  ปริมาณผลิตเพิ่มมากขึ้นร้อยละ 73 ประเภทสินค้าที่ผลิตมีมูลค่าวัตถุดิบสูงมากขึ้น
  ค่าเสื่อมราคาโรงงาน และเครื่องจักรมีมูลค่าสูงขึ้นกว่าปี 2555
  ส่งผลต่ออัตรากำไรขั้นต้นลดลงร้อยละ18

  ประเภทอื่นๆ รวมทั้งวัตถุดิบและการบริการ ต้นทุนผลิตเฉลี่ยของสินค้าประเภทนี้ คิดเป็นร้อยละ
  68 ของมูลค่าขาย และเพิ่มขึ้นร้อยละ16 จากต้นทุนเฉลี่ยต่อยอดขายที่คิดเป็นร้อยละ 52
  ปริมาณเพิ่มมากขึ้นร้อยละ 377 แต่เนื่องจากสภาพเศรษฐกิจชะลอตัวและการแข่งขันสูง
  ส่งผลต่ออัตรากำไรขั้นต้นลดลงร้อยละ10

  ต้นทุนทางการเงิน

  ปริมาณเงินกู้ยืมรวม 692 ล้านบาท จากสถาบันการเงินและบุคคลที่เกี่ยวข้อง
  ก่อให้เกิดภาระดอกเบี้ยจ่าย ในปี 2556 ทั้งสิ้น 36 ล้านบาท คิดเป็นมูลค่าเพิ่มขึ้น 10
  ล้านบาทจากปี 2555 ที่มีมูลค่า 26 ล้านบาท
  สาเหตุมูลค่าดอกเบี้ยที่เพิ่มขึ้นนี้เกิดจากความแตกต่างของระยะเวลาการกู้ยืมเต็มปี 2556
  เมื่อเทียบกับการเริ่มกู้ยืมในระหว่างปี 2555 (ไม่เต็มปี)
  เงินกู้จำนวนนี้บริษัทนำมาเพื่อลงทุนก่อสร้างอาคารโรงงานและซื้อเครื่องจักร
  เพื่อการขยายกำลังการผลิตนี้ คำนวณด้วยอัตราดอกเบี้ย 4 - 6.75% ต่อปี
  ระยะเวลาการผ่อนชำระนาน 7 ปี

  กำไรสุทธิ

  ในปี 2556 กลุ่มบริษัทดำเนินธุรกิจเกิดผลขาดทุนสุทธิเบ็ดเสร็จเป็นมูลค่า 29.2 ล้านบาท
  คิดเป็นร้อยละ 3.8 ของรายได้รวม และขาดทุนเพิ่มมากขึ้นจากปี 2555 เป็นมูลค่า 28.5
  ล้านบาท เป็นผลกระทบจากปัจจัยภายนอก สภาพเศรษฐกิจโลกที่ทรุดตัวลง
  ความผันผวนของราคาน้ำมันดิบและ ปิโตรเคมี เสถียรภาพของการเมืองในประเทศ
  ส่งผลต่อความมั่นใจด้านการลงทุน และการดำเนินธุรกิจ กอบกับ
  ค่าเสื่อมราคาสินทรัพย์ของบริษัทที่เพิ่มขึ้น
  มูลค่าวัตถุดิบที่ปรับตัวสูงขึ้นตามสภาวะผันผวนของราคาน้ำมัน
  และการแข่งขันที่ทวีความรุนแรงเพิ่มมากขึ้นดังที่ได้กล่าวไว้ข้างต้น ส่งผลให้อัตรากำไรขั้นต้น
  ลดต่ำลงร้อยละ5 จนกระทั่งผลกำไรจากการดำเนินงานไม่สมดุลกับต้นทุนทางการเงิน
  เกิดการขาดทุนสุทธิร้อยละ 3.8 ดังผลที่เป็นอยู่นี้

2.  ความสามารถในการบริหารทรัพย์สิน

  สินทรัพย์รวมของกลุ่มบริษัทได้ลดลงจากมูลค่า 1,140 ล้านบาท ณ วันที่ 31 ธันวาคม 2555
  เป็นมูลค่า 1,117 ล้านบาท ณ วันที่ 31 ธันวาคม 2556 คิดเป็นอัตราลดลงร้อยละ2
  เป็นจากผลการบริหารสินทรัพย์หมุนเวียนได้ดีขึ้น การลดลงของลูกหนี้การค้าและสินค้าคงเหลือ
  ถึงแม้ว่าต้องรองรับยอดขายที่เพิ่มมากขึ้นก็ตาม

  กลุ่มบริษัทมีอัตราหมุนของสินทรัพย์รวมเฉลี่ย (total Asset turnover)ในปี 2556 อยู่ที่
  0.67 เท่า ซึ่งลดลงเมื่อเทียบกับอัตราหมุนของสินทรัพย์รวมเฉลี่ยในปี 2555 ที่ 0.78 เท่า
  เนื่องจากมีการเพิ่มขึ้นของสินทรัพย์ถาวรในส่วนของโรงงานใหม่ถึง 400 ล้านบาทในปี 2555
  และเพียง 26 ล้านในปี 2556 จึงทำให้สินทรัพย์รวมเฉลี่ยในปี 2556
  เพิ่มสูงขึ้นจากสินทรัพย์เฉลี่ยโดยรวมในปี 2555 ถึง 218 ล้านบาท คิดเป็นร้อยละ 24
  ในขณะที่รายได้เพิ่มขึ้นเพียงร้อยละ 7 เท่านั้น สามารถกล่าวได้ว่า
  การบริหารสินทรัพย์ที่เกิดจาการลงทุนเพิ่มนี้ยังไม่มีประสิทธิภาพเทียบเท่าปี 2555
  และจำเป็นต้องปรับปรุงให้ดียิ่งขึ้นไป

  ลูกหนี้การค้าและตั๋วเงินรับ

  ณ วันที่ 31 ธันวาคม 2556 กลุ่มบริษัทมียอดลูกหนี้การค้า เป็นมูลค่า 140 ล้านบาท
  ซึ่งลดลงร้อยละ 8 จากมูลค่า 152 ล้านบาท ณ วันที่ 31 ธันวาคม 2555
  ซึ่งคิดเป็นอัตราส่วนลูกหนี้การค้าต่อสินทรัพย์รวม เท่ากับร้อยละ 12.57 และร้อยละ 13.35
  ตามลำดับ

  กลุ่มบริษัทมีระยะเวลาเก็บหนี้เฉลี่ยในปี 2556 อยู่ที่ประมาณ 68 วัน ซึ่งใกล้เคียงกับในปี 2555
  ที่ประมาณ 67 วัน และตอบรับกับนโยบายในการให้เครดิตเทอมที่บริษัทกำหนดไว้ในช่วง 30 –
  90 วัน

  กลุ่มบริษัทมีหนี้ที่ค้างชำระเกิน 12 เดือนอยู่ 2.9 ล้านบาทและมีค่าเผื่อหนี้สูญอยู่ที่ 4.5 ล้านบาท
  ซึ่งนโยบายในการตั้งค่าเผื่อหนี้สูญของกลุ่มบริษัทคือจะตั้งเมื่อลูกหนี้ค้างชำระมากกว่า 12
  เดือนทั้งจำนวน แต่มีลูกหนี้หนึ่งรายที่ หนี้บางส่วนเกิน 12 เดือนและอีกส่วนหนึ่งยังไม่เกิน 12
  เดือนแต่บริษัทได้ตั้งค่าเผื่อไว้ทั้งหมดเพราะเล็งเห็นว่าอาจจะไม่สามารถเก็บเงินได้
  สำหรับหนี้ที่บริษัทได้ตั้งค่าเผื่อหนี้สูญไว้นั้น
  บางรายกลุ่มบริษัทกำลังดำเนินการฟ้องร้องอยู่และบริษัทได้จัดให้มีระบบการควบคุมการปล่อยสินเชื่อให้มีประสิทธิภาพยิ่งขึ้นเพื่อไม่ให้มีหนี้สูญเกิดขึ้น

  สินค้าคงเหลือ

  กลุ่มบริษัทมียอดสินค้าคงเหลือ ณ วันที่ 31 ธันวาคม 2556 เท่ากับ 65 ล้านบาท และเท่ากับ 48
  ล้านบาท ณ วันที่ 31 ธันวาคม 2555 ซึ่งคิดเป็นอัตราส่วนสินค้าคงเหลือต่อสินทรัพย์รวม
  เท่ากับร้อยละ 5.8 และร้อยละ 4.2 ตามลำดับ

  กลุ่มบริษัทมีระยะเวลาขายสินค้าเฉลี่ยในปี 2556 อยู่ที่ประมาณ 37 วัน
  ซึ่งแย่ลงเมื่อเทียบกับระยะเวลาขายสินค้าเฉลี่ยในปี 2555 ที่ประมาณ 31 วัน
  เป็นผลจากนโยบายลดต้นทุนในการผลิตโดยการเดินสายผลิตแบบต่อเนื่องให้ได้สินค้าในปริมาณมากเพื่ออำนาจการต่อรองราคาวัตถุดิบและความสามารถในการรับคำสั่งซื้อล่วงหน้าจากกลุ่มลูกค้าประจำได้ดีมีประสิทธิภาพขึ้น
  อีกทั้งเป็นการป้องกันปัญหาวัตถุดิบขาดแคลนอีกด้วย

  กลุ่มบริษัทจำเป็นต้องมีการกำหนดนโยบายการตั้งสำรองสินค้าเสื่อมคุณภาพที่ไม่เกิดการเคลื่อนไหวเกินกว่า
  1 ปี
  และกำหนดมาตรการควบคุมการบริหารสินค้าคงเหลือดังกล่าวเพื่อลดความเสี่ยงที่จะเกิดความเสียหายจากสินค้าที่ไม่เคลื่อนไหวเป็นเวลานานหรือสินค้าเสื่อมคุณภาพให้ต่ำที่สุดหรือเท่ากับ
  ศูนย์ แต่ในปลายปี2556
  ได้พบยอดรวมสินค้าที่ไม่เคลื่อนไหวเป็นเวลานานหรือสินค้าเสื่อมคุณภาพเป็นมูลค่า 10.6 ล้านบาท
  และจากมาตรฐานบัญชีบริษัทได้ดำเนินการตั้งสำรองสูญเสียไว้เรียบร้อยแล้ว

  ที่ดิน อาคาร และอุปกรณ์ และสินทรัพย์ไม่มีตัวตน

  ในปี 2556 กลุ่มบริษัทมี ที่ดิน อาคาร อุปกรณ์ และสินทรัพย์ไม่มีตัวตน
  (รวมถึงเงินมัดจำค่าเครื่องจักร) เฉลี่ยเป็นมูลค่า 782 ล้านบาท ซึ่งเพิ่มขึ้น 213 ล้านบาท
  จากมูลค่าเฉลี่ย 569 ล้านบาท ในปี 2555 เป็นผลจากการก่อสร้างโรงงานแห่งใหม่
  ทำให้กลุ่มบริษัทมีผลตอบแทนจากสินทรัพย์ถาวรในปี 2556 เท่ากับร้อยละ 2.63 ลดลงร้อยละ
  2.72 เมื่อเทียบกับผลตอบแทนจากสินทรัพย์ถาวรในปี 2555

  เจ้าหนี้การค้า

  ในปี 2556 กลุ่มบริษัทมีเจ้าหนี้การค้าเฉลี่ยเป็นมูลค่า 100 ล้านบาท ซึ่งเพิ่มขึ้น 8
  ล้านบาทจากมูลค่าเฉลี่ย 92 ล้านบาท ในปี 2555 เป็นผลจากการผลิตที่เพิ่มมากขึ้น
  จำเป็นต้องจัดหาวัตถุดิบในปริมาณมากขึ้นด้วย
  ทำให้ส่งผลให้กลุ่มบริษัทมีระยะเวลาในการจ่ายชำระหนี้เป็น 57 วันลดลง 3 วัน
  จากระยะเวลาในการชำระหนี้ในปี 2555 ที่อยู่ที่ 60 วัน

  หนี้สินรวม

  ณ วันที่ 31 ธันวาคม 2556 กลุ่มบริษัทมีหนี้สินรวมเท่ากับ 821 ล้านบาท
  โดยแบ่งเป็นหนี้สินหมุนเวียน มูลค่า 425 ล้านบาท และหนี้สินไม่หมุนเวียน มูลค่า 396 ล้านบาท
  ซึ่งลดลง 95 ล้านบาทจากหนี้สินรวม มูลค่า 916 ล้านบาท ณ 31 ธันวาคม 2555
  เป็นผลจากกลุ่มบริษัทได้ชำระหนี้สินระยะยาวในระหว่างปีตามแผนการชำระหนี้เป็นมูลค่า 25
  ล้านบาท และนอกจากนี้ เดือนมกราคม 2556 บริษัทได้รับเงินจากกิจกรรมการเพิ่มทุนประมาณ
  101 ล้านบาทและบางส่วนได้นำไปชำระหนี้ อีกด้วย

  เมื่อพิจารณาอัตราส่วนหนี้สินต่อทุน (D/E Ratio) ณ วันที่ 31 ธันวาคม 2556 พบว่า
  ผลจากการเพิ่มทุนข้างต้นทำให้กลุ่มบริษัทมี อัตราส่วนหนี้สินต่อทุนที่ 2.78 เท่า ซึ่งลดลงจาก
  4.10 เท่า ณ 31 ธันวาคม 2555 และสอดคล้องตามเงื่อนไขการกู้ยืมกับสถาบันการเงิน

  ส่วนของผู้ถือหุ้น

  ณ วันที่ 31 ธันวาคม 2555 บริษัทมีทุนจดทะเบียนจำนวน 193.67 ล้านหุ้น มูลค่าที่ตราไว้หุ้นละ
  1 บาท รวมมูลค่า 193.67 ล้านบาท และทุนจดทะเบียนและเรียกชำระแล้วจำนวน 145.25
  ล้านหุ้น มูลค่าที่ตราไว้หุ้นละ 1 บาท รวมมูลค่า 145.25 ล้านบาท

  ในเดือนมกราคม 2556
  บริษัทได้เรียกชำระเงินเพิ่มทุนที่บริษัทได้รับอนุมัติการเพิ่มทุนครั้งนี้จากที่ประชุมวิสามัญผู้ถือหุ้นในธันวาคม
  2555 เป็นผลให้ทุนที่เรียกชำระแล้วของบริษัทเพิ่มขึ้นรวมเป็นมูลค่า 193.67 ล้านบาท
  เท่ากับทุนจดทะเบียนเป็นที่เรียบร้อย

  ผลจากการประชุมสามัญผู้ถือหุ้นประจำปี 2556 ในเดือนเมษายน
  ได้มีมติอนุมัติบริษัทให้บริษัทดำเนินการเพิ่มทุนจดทะเบียนอีกจำนวน 63.42 ล้านหุ้น มูลค่าหุ้นละ 1
  บาทเพื่อรองรับการใช้สิทธิที่จะซื้อหุ้นสามัญตามใบสำคัญแสดงสิทธิครั้งที่ 1 (COLOR W-1)
  ให้กับผู้ถือหุ้นเดิมจำนวน 48.42 ล้านหุ้น
  และเพื่อรองรับการใช้สิทธิที่จะซื้อหุ้นสามัญตามใบสำคัญแสดงสิทธิครั้งที่ 1 (ESOP)
  ให้กับกรรมการและ/หรือพนักงานของบริษัทและบริษัทย่อยจำนวน 15 ล้านหุ้น

  ทำให้ ณ 31 ธันวาคม 2556 ทุนจดทะเบียนของบริษัทเพิ่มขึ้นรวมเป็น 257.08 ล้านหุ้น
  แต่ทุนที่ชำระแล้วยังคงที่มูลค่า 193.67 ล้านหุ้นเท่าเดิม

3.  สภาพคล่องและความเพียงพอของเงินทุนของบริษัท

  4.1 แหล่งที่มาและใช้ไปของเงินทุน

  ณ วันที่ 31 ธันวาคม 2556
  กลุ่มบริษัทมีอัตราส่วนสภาพคล่องสำหรับสินทรัพย์หมุนเวียนต่อหนี้สินหมุนเวียน ที่อัตรา 0.76 เท่า
  ซึ่งดีกว่าที่อัตรา 0.44 เท่า ณ สิ้นปีก่อน เป็นผลจากการได้รับเงินสด 101
  ล้านบาทจากกิจกรรมการขายหุ้นเพิ่มทุน ทำให้กลุ่มบริษัทสามารถกลับมาดำรงสัดส่วนหนี้สินต่อทุน
  (D/E Ratio)ให้เป็นไปตามเงื่อนไขการกู้ยืมกับสถาบันการเงินได้อีกครั้ง
  และได้ทำการปรับปรุงหนี้สินหมุนเวียนประเภทเงินกู้สถาบันการเงินที่ครบชำระภายในหนึ่งปีกลับไปเป็น
  เงินกู้ยืมระยะยาวดังเดิม เป็นการลดอัตราเสี่ยงทางด้านการขาดสภาพคล่องลง

  กลุ่มบริษัทมีสภาพคล่องของกระแสเงินสด ณ วันที่ 31 ธันวาคม 2556 จำนวน 22 ล้านบาท
  ซึ่งลดลงจากปีก่อนประมาณ 17 ล้านบาท เป็นผลจากผลการดำเนินงานขาดทุนในปี 2556
  สำหรับเงินสดสุทธิจากกิจกรรมดำเนินงานที่เพิ่มขึ้นประมาณ 58 ล้านบาท
  เป็นผลจากค่าเสื่อมราคาและดอกเบี้ยที่บวกกลับ
  ในขณะที่กลุ่มบริษัทมีการใช้เงินสดสุทธิไปในกิจกรรมลงทุนจำนวน 65 ล้านบาท
  กับการเพิ่มเครื่องจักรและปรับปรุงกำลังการผลิต
  และกลุ่มบริษัทยังมีการใช้เงินสดสุทธิจากกิจกรรมจัดหาเงินจำนวนประมาณ 10 ล้านบาท
  ไปในการชำระดอกเบี้ยเงินกู้ยืมและชำระเงินกู้ ถึงแม้ว่าบริษัทจะได้รับเงินมาจากการเพิ่มทุน
  101
  ล้านบาทก็ตามแต่บริษัทก็ได้ทำการจ่ายชำระเงินกู้และดอกเบี้ยออกไปมากกว่าจำนวนเงินที่ได้รับมา
  เพื่อเป็นการลดภาระดอกเบี้ย

  4.2 รายจ่ายลงทุน

  กลุ่มบริษัทมีการขยายการลงทุนในโรงงานใหม่และเครื่องจักรใหม่ ๆ เป็นจำนวนมาก โดยในปี
  2556 มีการลงทุนในอาคาร และอุปกรณ์เพิ่มขึ้นอีกประมาณ 67 ล้านบาท
  และเพิ่มในส่วนของเครื่องจักรและอุปกรณ์จำนวนประมาณ 7 ล้านบาท
  ซึ่งกลุ่มบริษัทสามารถใช้สภาพคล่องจากการดำเนินงานของกลุ่มบริษัทบางส่วนและการกู้ยืมระยะยาวเพิ่มเติมอีกบางส่วน

  4.3 ความเพียงพอของสภาพคล่อง

  ในปี 2556 ที่ผ่านมา จากงบกระแสเงินสด จะเห็นว่ามาจากค่าใช้จ่ายที่ไม่ต้องจ่ายเป็นเงินสด
  เช่น ค่าเสื่อมราคา และการบริหารสินค้าคงเหลือให้มีจำนวนน้อยที่สุด
  และกลุ่มบริษัทยังได้รับเงินจากการเพิ่มทุนเข้ามาอีกด้วย
  ทำให้กลุ่มบริษัทยังพอมีเงินทุนเพียงพอที่จะรองรับความต้องการเงินทุนหมุนเวียนที่เพิ่มขึ้นของธุรกิจ
  ซึ่งจากการเพิ่มทุนของกลุ่มบริษัทในครั้งนี้ทำให้ทำให้อัตราส่วนหนี้สินต่อทุนของกลุ่มบริษัทเพิ่มขึ้นมาอยู่ที่
  2.78 เท่า ลดลงจากปีก่อนที่อยู่ที่ 4.10 พอสมควร
  และสินทรัพย์หมุนเวียนต่อหนี้สินหมุนเวียนเพิ่มขึ้นเป็นอัตรา 0.76 เท่า จากอัตรา 0.44 เท่าในปี
  2555
  กลุ่มบริษัทมีโอกาสที่จะใช้ช่องทางการกู้ยืมเงินในการขยายธุรกิจได้อีกจากวงเงินกู้ยืมกับสถาบันการเงินหลายแห่ง
  ที่บริษัทยังมีวงเงินเหลืออยู่อีก 335 ล้านบาท LG (Letter of Guarantee)

  4.4 ความสามารถในการหาแหล่งเงินทุนเพิ่มเติม

  กลุ่มบริษัทยังมีวงเงินกู้ยืมคงเหลือกับสถาบันการเงินที่ยังไม่ได้ใช้อยู่พอสมควร
  ซึ่งจะสามารถสนับสนุนการขยายธุรกิจและ/หรือการลงทุนเพิ่มเติมของกลุ่มบริษัทได้
  โดยมีรายละเอียดดังนี้

+----------------------------------+------------+---------------------+
| ประเภทของเงินกู้ยืม                  | ระยะเว     | วงเงินกู้ยืมที่ยังไม่ได้ใช้   |
|                                  | ลาครบกำหนด |                     |
|                                  |            | (ล้านบาท)            |
+----------------------------------+------------+---------------------+
| OD (Overdraft)                   | ไม่มี        | 60                  |
+----------------------------------+------------+---------------------+
| P/N (Promissory Note)            | ไม่มี        | 75                  |
+----------------------------------+------------+---------------------+
| L/C, T/R (Letter of Credit or    | ไม่มี        | 200                 |
| Trust Receipt )                  |            |                     |
+----------------------------------+------------+---------------------+
| LG (Letter of Guarantee)         | ไม่มี        | 18                  |
+----------------------------------+------------+---------------------+
| Total                            |            | 353                 |
+----------------------------------+------------+---------------------+

  4.5 ปัจจัยที่มีผลกระทบต่อ Credit Rating

  กลุ่มบริษัทไม่มีการออกตราสารใด ๆ ที่ต้องจัดให้มีการทำ Credit Rating

  4.6 ความสามารถในการชำระหนี้และการปฏิบัติตามเงื่อนไขการกู้ยืม (Covenant)
  และภาระผูกพัน

  ในปี 2556 กลุ่มบริษัทมีเงื่อนไขในการดำรงอัตราส่วน หนี้สินต่อทุน (D/E Ratio)
  กับสถาบันการเงินแห่งหนึ่งไม่เกิน 2.50 และ อัตราส่วนความสามรถในการชำระหนี้ (Debt
  Service Coverage Ratio) ไม่ต่ำกว่า 1.1 ผลจากการดำเนินงานในปี2556
  กลุ่มบริษัทสามารถปรับลดอัตราส่วนหนี้สินต่อทุน (D/E Ratio) ให้อยู่ที่ 2.78
  และอัตราส่วนความสามรถในการชำระหนี้ (Debt Service Coverage Ratio) อยู่ที่ 0.55
  จึงได้เสนอขออนุมัติและได้รับหนังสือผ่อนปรนจากสถาบันการเงินก่อนการปิดงวดงบการเงินเป็นที่เรียบร้อย

4.  ภาระผูกพันด้านหนี้สินและการบริหารจัดการนอกงบดุล

  ณ 31 ธันวาคม 2556 กลุ่มบริษัทมีภาระผูกพันด้านหนี้สิน
  ตามรายละเอียดที่เปิดเผยในงบการเงินประจำปี 2556 ในส่วนของหมายเหตุประกอบงบการเงิน
  ข้อ16 เงินกู้ยืมระยะยาว ข้อ 17 หนี้สินตามสัญญาเช่าการเงิน ข้อ 18
  สำรองผลประโยชน์ระยะยาวของพนักงาน และข้อ 29 ภาระผูกพันและหนี้สินที่อาจเกิดขึ้น

5.  ปัจจัยที่มีผลกระทบต่อผลการดำเนินงานในอนาคต

  ปัจจุบันไม่มีปัจจัยที่ผลกระทบต่อผลการดำเนินงานของกลุ่มบริษัทในอนาคตโดยตรงอย่างมีนัยสำคัญ
  อาจจะมีผลกระทบบ้างจากปัจจัยภายนอกอันเนื่องมาจากภาวะเศรษฐกิจโลกที่ยังคงชะลอตัวลงและเสถียรภาพในการบริหารประเทศของรัฐบาลปัจจุบัน
  อาจส่งผลทำให้กลุ่มลูกค้าที่กำลังพิจารณาการเพิ่มการลงทุน การดำเนินโครงการใหม่
  หรือส่วนขยายงานต่างๆ ยังคงชะลอการตัดสินใจตามสภาวะการดังกล่าวต่อไปอีกระยะหนึ่ง
  และนอกจากนี้อาจมีปัจจัยทางด้านต้นทุนผันผวนอันเกิดเนื่องจากราคาน้ำมันดิบและ ปิโตรเคมี
  เป็นผลให้ระดับอุปสงค์และอุปทานเกิดความไม่สมดุลกันมากยิ่งขึ้น

  อย่างไรก็ตามกลุ่มบริษัทพยายามลดความเสี่ยงจากปัจจัยดังกล่าว
  โดยการกระจายตลาดเพิ่มสัดส่วนการส่งออกไปยังตลาดภูมิภาค
  และตลาดต่างประเทศให้มากยิ่งขึ้น
  เพื่อเพิ่มศักยภาพในการผลิตให้สามารถเดินเครื่องจักรได้เต็มกำลังการผลิต
  เพิ่มอัตราการต่อลองด้านการจัดหาวัตถุดิบที่หลากหลายและแข่งขันได้ทั้งในระยะกลางและระยะยาวอย่างมีประสิทธิภาพ